LIETUVOS RESPUBLIKOS FINANSŲ MINISTRAS

ĮSAKYMAS

DĖL TURTO ARBA VERSLO VERTINTOJŲ GARBĖS TEISMO NARIŲ SKYRIMO IR FINANSŲ MINISTRO 2012 M. BIRŽELIO 28 D. ĮSAKYMO NR. 1K-244 „DĖL TURTO ARBA VERSLO VERTINTOJŲ GARBĖS TEISMO PERSONALINĖS SUDĖTIES PATVIRTINIMO“ PAKEITIMO

2018 m. lapkričio 23 d. Nr. 1K-406

Vilnius

Vadovaudamasis Lietuvos Respublikos turto ir verslo vertinimo pagrindų įstatymo 28 straipsnio 1 dalies 2 punktu, 2 ir 3 dalimis:

1. S k i r i u Turto arba verslo vertintojų garbės teismo narėmis:

Paulę Svorobovičienę – Lietuvos Respublikos finansų ministerijos Atskaitomybės, audito, turto vertinimo ir nemokumo politikos departamento direktoriaus pavaduotoją;

Skirmantę Gavutienę – Lietuvos Respublikos finansų ministerijos Teisės departamento Teisės aktų vertinimo skyriaus vedėją.

2. P a k e i č i u Lietuvos Respublikos finansų ministro 2012 m. birželio 28 d. įsakymą Nr. 1K-244 „Dėl Turto arba verslo vertintojų garbės teismo personalinės sudėties patvirtinimo“:

2.1. Pakeičiu antrąją pastraipą ir ją išdėstau taip:

„Paulė Svorobovičienė – Lietuvos Respublikos finansų ministerijos Atskaitomybės, audito, turto vertinimo ir nemokumo politikos departamento direktoriaus pavaduotoja (pirmininkė);“.

2.2. Pakeičiu ketvirtąją pastraipą ir ją išdėstau taip:

„Daiva Albertavičienė – UAB „AS&Partners“ direktorė, turto ir verslo vertintoja, Lietuvos turto vertintojų asociacijos narė, Lietuvos vertintojų rūmų narė“.

Finansų ministras	Vilius Šapoka